Շեյխ Տիդիան Գայե

**Շեյխ Տիդիան Գայե** (, ), սենեգալական ծագմամբ, իտալական քաղաքացիություն ստացած գրող և բանաստեղծ։ Գայեն համարվում է իտալական միգրացիոն գրականության ճանաչված ներկայացուցիչներից մեկը։ Հրատարակել է մի քանի բանաստեղծական ժողովածու, որոնցից որոշները երկլեզու են։ Հայտնի է նաև որպես աֆրիկյան բանավոր ավանդույթի հետևորդ։ Գայեն առաջին աֆրիկացին է, ով իտալերեն է թարգմանել նեգրիտյուդ շարժման մեծ բանաստեղծ Լեոպոլդ Սեդար Սենգորին։ Իտալիայում արժանացել է գրական մրցանակների, իտալական մշակութային ասպարեզում հանդես է եկել բազմաթիվ բանաստեղծական ընթերցումներով։

## Կենսագրություն
Ծնվել է 1971 թվականին Թիեսում, Սենեգալ։ Ապրում է Իտալիայի Մոնցա և Բրիանցա գավառների Արկորե քաղաքում, որտեղ պոեզիայի և գեղարվեստական գրականության հիմնադիրն է։ Նրա բանաստեղծությունները Իտալիայի Լոդի քաղաքում անցկացվող «Sulle orme di Ada Negri» («Ադա Նեգրիի հետքերով») բանաստեղծական մրցույթում արժանացել են պարգևների։ Տրիեստում անցկացվող «Trieste Scritture di Frontiera» (նվիրված իտալացի գրող Ումբերտո Սաբային) միջազգային գրական մրցույթի իններորդ թողարկման ժամանակ արժանացել է  հատուկ հիշատակում անվանակարգի։

2010 թվականի մայիսին Շվեյցարիայի Լուգանո քաղաքում Շեյխ Տիդիան Գայեին շնորհվել է Եվրոպա միջազգային գրական մրցանակը (Premio Internazionale di Letteratura Europa)՝ իր «Ode nascente / Ode naissante» բանաստեղծական ժողովածուի համար։

Գայեն մասնակցում է Իտալիայում անցկացվող մի շարք միջոցառումներին՝ անդրադառնալով Աֆրիկային, ներգաղթյալների ինտեգրմանը, միջմշակութային համագործակցությանը, ռասիզմի դեմ պայքարին և միգրացիոն գրականությանը։

2011 թվականի մայիսի 29–30-ը մասնակցել է  Միլանի համայնքային ընտրություններին՝ կենտրոն-ձախ «Milano Civica per Pisapia» ցուցակում։

Գայեն հիմնադրել է Լեոպոլդ Սեդար Սենգորի միջազգային բանաստեղծական մրցանակը։ 2024 թվականին նշանակվել է Զալցբուրգի Եվրոպական գիտությունների և արվեստների ակադեմիայի լիիրավ անդամ։ 2024 թվականի հուլիսի 4-ին արժանացել է Ֆրանսիական Հանրապետության «Արվեստների և գրականության կարգ» մեդալի։

## Ստեղծագործություններ
* *Il Giuramento*, Roman - Liberodiscrivere, Gênes, 2001.
* *Mery, principessa albina*, avec la préface de Alioune Badara Bèye, Roman - Edizioni dell’Arco, Milan, 2005.
* *Il Canto del Djali*, Poésie- Edizioni dell'Arco, Milan, 2007.
* *Ode nascente/Ode naissante*, Poésie- (երկլեզու հրատարակություն՝ իտալերեն-ֆրանսերեն), Edizioni dell'Arco, 2009
* *Curve alfabetiche*, Poésie - Montedit Edizioni, 2011.
* *L'étreinte des rimes/ Rime abbracciate*, avec la préface de Tanella Boni, Poésie, Co - (երկլեզու հրատարակություն՝ իտալերեն-ֆրանսերեն), Éditions L'Harmattan Paris - France, 2012.
* *Prendi quello che vuoi, ma lasciami la mia pelle nera*, Roman- Préface du Maire de Milan Giuliano Pisapia, Éditions Jaca Book Milan, 2013.
* *Léopold Sédar Senghor: il cantore della negritudine*, Poésie, Traduction, Edizioni dell'Arco, 2014.
* *Ma terre mon sang,* Poésie, Ruba Editions, Senegal, 2018
* *Il sangue delle parole,*Poésie, Kanaga Edizioni, 2018
* *Ombra*, Poésie, Kanaga Edizioni, 2022.
* *Voglia Di Meticciato - Il Dialogo Tra Le Culture Ed Etica*, Essai, Kanaga Edizioni, 2022.
* *Les Litanies du coeur*, Poésie, Kanaga Edizioni, 2023
* *Siamo l'umanità - Costruire la pace per il bene dell'umanità*, Essai, Kanaga Edizioni, 2024.

## Ծանոթագրություններ

Կատեգորիա:Արվեստի և գրականության ֆրանսիական շքանշանի ասպետներ
Կատեգորիա:Իրավապաշտպաններ
Կատեգորիա:Սենեգալցի բանաստեղծներ
Կատեգորիա:Սենեգալցի գրողներ
Կատեգորիա:Տղամարդ վիպասաններ
Կատեգորիա:Ֆրանսալեզու գրողներ